wannaphong/clean_thaiwikipedia huggingface dataset:
# ตำบลยุหว่า
ยุหว่า เป็นตำบลในอำเภอสันป่าตอง จังหวัดเชียงใหม่ มีพื้นที่อยู่ในเขตเทศบาลตำบลสันป่าตอง วันที่ 17 กันยายน พ.ศ. 2498 วันที่ 11 กันยายน พ.ศ. 2543 และเทศบาลตำบลยุหว่า โดยพื้นที่เป็นที่ตั้งของศูนย์ราชการ การคมนาคม และย่านเศรษฐกิจของอำเภอ

 ที่ตั้งและอาณาเขต 
ตำบลยุหว่ามีอาณาเขตติดต่อกับเขตการปกครองข้างเคียงดังต่อไปนี้ วันที่ 4 สิงหาคม พ.ศ. 2540

 ทิศเหนือ ติดต่อกับตำบลน้ำบ่อหลวง และตำบลสันกลาง
 ทิศตะวันออก ติดต่อกับตำบลทุ่งต้อม และตำบลมะขามหลวง
 ทิศใต้ ติดต่อกับตำบลบ้านกลาง
 ทิศตะวันตก ติดต่อกับตำบลบ้านแม

 ประวัติ 
ตำบลยุหว่าก่อตั้งขึ้นเมื่อ พ.ศ. 2443 โดยใช้ชื่อกำนันคนแรก คือ พ่อขุนยุหว่า ในปี พ.ศ. 2481 ที่ว่าการอำเภอสันป่าตองขณะนั้น ตั้งอยู่ที่ตำบลบ้านแม ซึ่งไม่เหมาะทั้งสภาพพื้นที่และการปกครอง พระยาอมรฤทธิธำรง (พร้อม ณ ถลาง) ผู้ว่าราชการจังหวัดเชียงใหม่ และพันเอกช่วง เชวงศักดิ์สงคราม รัฐมนตรีว่าการกระทรวงมหาดไทย พิจารณาย้ายที่ว่าการอำเภอไปที่บ้านสันป่าตอง ตำบลยุหว่า ซึ่งห่างจากที่ว่าการอำเภอเดิม 3 กิโลเมตร อยู่ติดกับทางหลวงแผ่นดินหมายเลข 108 

ในปี พ.ศ. 2482 วันที่ 17 เมษายน จึงเปลี่ยนชื่ออำเภอบ้านแม จังหวัดเชียงใหม่ มาเป็น อำเภอสันป่าตอง วันที่ 17 เมษายน พ.ศ. 2482 เป็นชื่อที่ตั้งตามชื่อหมู่บ้านสันป่าตอง มีลักษณะภูมิประเทศเป็นที่ดอน จึงได้ชื่อขึ้นต้นว่า สัน กับคำว่า ป่าตอง มาจากต้นตอง เป็นต้นไม้พุ่มขนาดใหญ่ ลำต้นมีหนาม ดอกมีสีเหลือง ขึ้นอยู่เป็นจำนวนมากในพื้นที่ และภายในปีเดียวกันได้ย้ายและเปิดทำการที่ว่าการอำเภอในวันที่ 25 มิถุนายน ณ หมู่ 10 บ้านสันป่าตอง ตำบลยุหว่า วันที่ 3 กรกฎาคม พ.ศ. 2482
# โจ (สตรีทไฟท์เตอร์)
โจ  เป็นตัวละครจากเกม สตรีทไฟท์เตอร์ (ภาคแรก) ผู้เป็นคิกบอกเซอร์ชาวอเมริกัน นอกจากนี้เขายังปรากฏอยู่ในฉากเปิดเกมสตรีทไฟท์เตอร์ภาค 2 ด้วยเช่นกัน ครั้งหนึ่ง ทางผู้ผลิตเคยกำหนดให้โจปรากฏในสตรีทไฟท์เตอร์ ZERO 3 ในฐานะของนักโทษ แต่ภายหลังได้กำหนดให้ โคดี (ตัวละครจากเกมไฟนอลไฟท์) เข้ามามีบทบาทแทน ซึ่งมีรูปแบบการโจมตีที่คล้ายคลึงกัน

 ประวัติตามท้องเรื่อง 
ครั้งหนึ่ง ที่บริเวณลานรถไฟในสตรีทไฟท์เตอร์ซีโร ได้มีการระลึกถึงเวทีมวยของโจ รวมทั้งในไฟนอลไฟท์: สตรีทไวส์ ไคล์ได้เคยทำการประชัญฝีมือกับนักมวยคิกบอกซิงนามว่าโกสท์ในสโมสรนักสู้ของอิตาลี ซึ่งใช้รูปแบบการต่อสู้และสวมกางเกงและไว้ผมทรงเดียวกันกับโจ นั่นได้ทำให้หลายคนเชื่อว่าทั้งโกสท์และโจเป็นบุคคลคนเดียวกัน

 การตอบรับ
# ไฮนทซ์ บาร์เม็ทเลอร์
ไฮนทซ์ บาร์เม็ทเลอร์ เบโลซ  เกิดเมื่อวันที่ 21 กรกฎาคม ค.ศ. 1987Soccerway profile เป็นนักฟุตบอลจากสวิตเซอร์แลนด์ปัจจุบันเล่นตำแหน่งกองหลังให้กับ เอฟซีซูริก ในสวิสซูเปอร์ลีก เขายังเป็นส่วนหนึ่งของทีมผู้ชนะ สวิสวูเปอร์ลีก ในปี 2006-07

ในวันที่ 14 พฤศจิกายน บาร์เม็ทเลอร์เข้าเล่นในระดับนานาชาติครั้งแรกให้ทีมสวิส พ่ายให้กับนอร์เวย์ 0–1 ในการเล่นเต็ม 90 นาที
# อรวิภา กนกนทีสวัสดิ์
อรวิภา กนกนทีสวัสดิ์ (เกิด 26 กรกฎาคม พ.ศ. 2532) ชื่อเล่น โจอี้ เป็นนักแสดง นางแบบ และนางงามชาวไทย ผู้ได้รับตำแหน่งนางสาวไทย ปี 2552 โจอี้ อรวิภา นางสาวไทยสู่นางร้ายหน้าหวาน รักนี้เจ้จัดให้

ประวัติ
อรวิภา กนกนทีสวัสดิ์ มีชื่อเล่นว่า โจอี้  มีภูมิลำเนาอยู่ที่จังหวัดสระบุรี บิดาเเละมารดาเป็นชาวจังหวัดร้อยเอ็ดhttps://www.thairath.co.th/news/local/538200 จบการศึกษา โรงเรียนเขมะสิริอนุสสรณ์ และ คณะสังคมสงเคราะห์ศาสตร์ สาขา เด็ก-เยาวชนและครอบครัว มหาวิทยาลัยธรรมศาสตร์ ก่อนหน้านี้เคยเป็น ลีด เฟรชชี่ และ ได้ตำแหน่ง "ดาว มหาวิทยาลัย"ของมหาวิทยาลัยธรรมศาสตร์

อรวิภา กนกนทีสวัสดิ์ ยังเป็นพี่สาวของอัจฉราภรณ์ กนกนทีสวัสดิ์ (จีน่า) นางสาวไทยประจำปี 2556 คนที่ 48 ของประเทศไทย อีกด้วยโจอี้ & จีน่า 2 พี่น้องนางสาวไทย แอมบาสเดอร์ ร้อยเอ็ด ยูไนเต็ด

 ผลงาน 
 ละครโทรทัศน์ 

|rowspan= "1" align="center"| 2553 ||align="center"| บริษัทสร้างสุข ||align="center"| เจ้าสาว  
|-
|rowspan= "1" align="center"| 2555 ||align="center"| ภูผาแพรไหม ||align="center"| เจ้าแสงมณี ณ เชียงทวาย 
|-
|rowspan= "1" align="center"| 2557 ||align="center"| รักนี้เจ๊จัดให้ ||align="center"| มินตรา 
|-
|rowspan= "1" align="center"| 2559 ||align="center"| วิมานเมขลา ||align="center"| มาการีน 
|-
|rowspan= "1" align="center"| 2562 ||align="center"| กลลวงทวงหนี้รัก ||align="center"| กรกนก (นก)
|-
|rowspan= "1" align="center"| 2565 ||align="center"| สามสหายกับคุณนายสะอาด ||align="center"| รัศมี
|-
|}

รางวัล 	
 รางวัลขวัญใจช่างภาพ จากเวทีการประกวดนางสาวไทย	
 รางวัล Miss Healthy  จากเวทีการประกวดนางสาวไทย	
 นางงามบุคลิกภาพ  จากเวทีการประกวดนางสาวไทย	
 รางวัล Miss Princess  จากเวทีการประกวดนางสาวไทย
 นางงามหุ่นดี  จากเวทีการประกวดนางสาวไทย	
 นางงามจิตใจดี  จากเวทีการประกวดนางสาวไทย
 รางวัล Miss Talker  จากเวทีการประกวดนางสาวไทย
 รางวัล Miss Photogenic  จากเวทีการประกวดนางสาวไทย
 รางวัล Miss Personality  จากเวทีการประกวดนางสาวไทย
 รางวัล Continental Queen of Asia  จากเวทีการประกวดนางสาวไทย
 รางวัล Beauty Queen of Asia   จากเวทีการประกวดนางสาวไทย
 อ้างอิง
# มูอัมมาร์ กัดดาฟี
มุอัมมัร อัลก็อษษาฟี  หรือ มูอัมมาร์ กัดดาฟี เป็นผู้นำประเทศลิเบียโดยพฤตินัย หลังรัฐประหารใน พ.ศ. 2512 เขาได้รับการขนานนามในเอกสารทางการและสื่อของรัฐว่า "ผู้ชี้นำการมหาปฏิวัติวันที่ 1 กันยายน แห่งมหาสาธารณรัฐสังคมนิยมประชาชนอาหรับลิเบีย" ("Guide of the First of September Great Revolution of the Socialist People's Libyan Arab Jamahiriya") หรือ "ภราดาผู้นำและผู้ชี้ทางแห่งการปฏิวัติ" ("Brotherly Leader and Guide of the Revolution") นับตั้งแต่การลงจากตำแหน่งนายกรัฐมนตรีของตนเองในปี พ.ศ. 2515US Department of State's Background Notes, (November 2005) "Libya – History", United States Department of State. Retrieved on 14 July 2006. กัดดาฟีเคยเป็นผู้นำประเทศที่ไม่ใช่กษัตริย์ที่อยู่ในตำแหน่งนานที่สุดในโลกหลังการเสียชีวิตของโอมาร์ บองโก ประธานาธิบดีแห่งประเทศกาบอง ในปี พ.ศ. 2553 และยังเป็นผู้นำลิเบียที่ครองอำนาจนานที่สุดนับตั้งแต่ลิเบียตกเป็นมณฑลหนึ่งของจักรวรรดิออตโตมัน เมื่อ พ.ศ. 2094Charles Féraud, “Annales Tripolitaines”, the Arabic version named “Al Hawliyat Al Libiya”,translated to Arabic by Mohammed Abdel Karim El Wafi, Dar el Ferjani, Tripoli, Libya, vol. 3, p.797. กัดดาฟีถึงแก่อสัญกรรมเมื่อวันที่ 20 ตุลาคม พ.ศ. 2554 หลังจากถูกประชาชนลิเบียลุกฮือต่อต้านเริ่มตั้งแต่เดือนกุมภาพันธ์ พ.ศ. 2554

thumb|วลาดิมีร์ ปูติน ประธานาธิบดีรัสเซีย กับ มูอัมมาร์ กัดดาฟี เมื่อ เมษายน 2551

 สมุดปกเขียว 
กัดดาฟี ได้เขียนหนังสือปรัชญาการเมืองเล่มหนึ่ง ชื่อว่า "สมุดปกเขียว" พิมพ์ขึ้นเมื่อปี พ.ศ. 2518 (ค.ศ.1975) มีเนื้อหาเกี่ยวกับการนำประชาธิปไตยทางตรงมาใช้ และมีการวิพากษ์วิจารณ์ระบอบประชาธิปไตยแบบมีผู้แทน ว่าเป็น "ระบบที่พยายามเรียกกันว่าเป็นประชาธิปไตย" และระบอบการปกครองประชาธิปไตยส่วนใหญ่ในโลกนั้น "ถูกแก่งแย่งกันโดย ปัจเจกชน, ชนชั้น, กลุ่มคน, เผ่าต่าง ๆ, สภา หรือพรรคการเมือง เพื่อเข้ามาปล้นเอาอธิปไตยของมวลชน และผูกขาด อำนาจการเมืองไว้เป็นของพวกเขาเอง" ปัจจุบัน "สมุดปกเขียว" ได้มีการเพยแพร่และสามารถเข้าไปอ่านได้ทั้งเล่มบน เว็บไซต์ของขบวนการ International Green Charter Movement หรือ สำนักข่าวออนไลน์อิสระ MATHABA 

 แนวคิดการนำประชาธิปไตยทางตรงมาใช้ 

 เครื่องอิสริยาภรณ์ 
 อิสริยาภรณ์ต่างประเทศ 
  : เครื่องราชอิสริยาภรณ์ปาห์ลาวี 
  : เครื่องอิสริยาภรณ์นิชาน เอ ปากีสถาน
  : เครื่องอิสริยาภรณ์เจ้าชายยาโรสลาฟผู้รอบรู้У К А З ПРЕЗИДЕНТА УКРАЇНИ Про нагородження орденом князя Ярослава Мудрого http://zakon2.rada.gov.ua Последний герой джамахирии. Кучма наградил Каддафи орденом Ярослава Мудрого CentrAsia (Ria Novosti) 
  : เครื่องอิสริยาภรณ์ราชสีห์ขาว
  : เครื่องอิสริยาภรณ์คุณธรรมแห่งสาธารณรัฐโปแลนด์
  : เครื่องอิสริยาภรณ์กู๊ดโฮป1997 National Orders awards  South African government information
# สำนักงานปรมาณูเพื่อสันติ
สำนักงานปรมาณูเพื่อสันติ (อักษรย่อ: ปส.) เป็นส่วนราชการระดับกรม ในสังกัดกระทรวงการอุดมศึกษา วิทยาศาสตร์ วิจัย และนวัตกรรม มีหน้าที่เสนอแนะนโยบายและยุทธศาสตร์ รวมทั้งการบริหารจัดการด้านการใช้พลังงานนิวเคลียร์ตามมาตรฐานสากลเพื่อการพัฒนาประเทศ

 ประวัติ 
จัดตั้งขึ้นครั้งแรกในชื่อ สำนักงานพลังงานปรมาณูเพื่อสันติ ตามพระราชบัญญัติพลังงานปรมาณูเพื่อสันติ พ.ศ. 2504 และพระราชบัญญัติจัดระเบียบราชการสำนักนายกรัฐมนตรี (ฉบับที่ 8) พ.ศ. 2504 มีฐานะเป็นหน่วยงานราชการระดับกรม สังกัดสำนักนายกรัฐมนตรี

ต่อมาภายหลังมีการปรับปรุงโครงสร้างระบบราชการ เมื่อวันที่ 3 ตุลาคม พ.ศ. 2545 พระราชบัญญัติปรับปรุงกระทรวง ทบวง กรม พ.ศ. 2545 กำหนดให้สำนักงานพลังงานปรมาณูเพื่อสันติเปลี่ยนชื่อเป็น สำนักงานปรมาณูเพื่อสันติ สังกัดกระทรวงวิทยาศาสตร์และเทคโนโลยี

สำนักงานปรมาณูเพื่อสันติ เป็นหน่วยงานกลางให้การเสนอแนะนโยบาย แนวทางและแผนยุทธศาสตร์ด้านพลังงานปรมาณูในทางสันติ กำกับให้เกิดความปลอดภัยแก่ผู้ใช้และประชาชน โดยการบริหารจัดการด้านพลังงานปรมาณู กำกับดูแลความปลอดภัยทางรังสี กำกับดูแลความปลอดภัยทางนิวเคลียร์และสนับสนุนการกำกับดูแลความปลอดภัยจากพลังงานปรมาณู เพื่อให้มีนโยบายและแผนยุทธศาสตร์ด้านพลังงานปรมาณูในทางสันติให้เป็นไปตามพันธกรณีและมาตรฐานสากล สนับสนุนการพัฒนาเศรษฐกิจและสังคมที่ยั่งยืนและให้มีการพัฒนาและใช้พลังงานปรมาณูให้เกิดความปลอดภัยแก่ผู้ใช้และประชาชน

ใน พ.ศ. 2567 สำนักงานเปิด ศูนย์อำนวยการสถานการณ์ฉุกเฉินทางนิวเคลียร์และรังสีแห่งชาติ
# สถาบันวิจัยแสงซินโครตรอน (องค์การมหาชน)
สถาบันวิจัยแสงซินโครตรอน (องค์การมหาชน)  เป็นองค์การมหาชนไทย ภายใต้การกำกับดูแลของกระทรวงการอุดมศึกษา วิทยาศาสตร์ วิจัยและนวัตกรรม สืบทอดจาก "ศูนย์ปฏิบัติการวิจัยเครื่องกำเนิดแสงซินโครตรอนแห่งชาติ"  ก่อตั้งขึ้นเมื่อวันที่ 5 มีนาคม พ.ศ. 2539 มีสำนักงานตั้งอยู่ภายในบริเวณมหาวิทยาลัยเทคโนโลยีสุรนารี จังหวัดนครราชสีมาประวัติ

 ประวัติ 
ในปี พ.ศ. 2537 สภาวิจัยแห่งชาติ ได้มีการศึกษาความเป็นไปได้ของการสร้างเครื่องกำเนิดแสงซินโครตรอนในประเทศไทย โดยมีการแต่งตั้งคณะทำงาน จำนวน 15 คน เพื่อร่างโครงการสร้างเครื่องกำเนิดแสงซินโครตรอนของประเทศไทย กระทั่งเมื่อวันที่ 5 มีนาคม พ.ศ. 2539 คณะรัฐมนตรีได้มีมติอนุมัติโครงการแสงสยาม และการก่อตั้งศูนย์ปฏิบัติการวิจัยเครื่องกำเนิดแสงซินโครตรอนแห่งชาติขึ้น

ต่อมาเมื่อวันที่ 19 กันยายน พ.ศ. 2551 ได้มีพระราชกฤษฎีกาจัดตั้งสถาบันวิจัยแสงซินโครตรอน (องค์การมหาชน) พ.ศ. 2551 เป็นผลให้ศูนย์ปฏิบัติการวิจัยเครื่องกำเนิดซินโครตรอนแห่งชาติ ได้รับการยกฐานะเป็น องค์การมหาชน ภายใต้การกำกับดูแลของรัฐมนตรีว่าการกระทรวงวิทยาศาสตร์และเทคโนโลยีพระราชกฤษฎีกาจัดตั้งสถาบันวิจัยแสงซินโครตรอน (องค์การมหาชน) พ.ศ. ๒๕๕๑ ปัจจุบันเปลี่ยนชื่อเป็น กระทรวงการอุดมศึกษา วิทยาศาสตร์ วิจัยและนวัตกรรม
# โรงเรียนสามมุกคริสเตียนวิทยา
โรงเรียนสามมุกคริสเตียนวิทยา เป็นโรงเรียนประจำ แบบสหศึกษา คือมีทั้งนักเรียนชายและนักเรียนหญิง อยู่ประจำที่โรงเรียน โดยแบ่งหอพักนักเรียนชายและหญิง มีอาจารย์ดูแลอยู่ประจำหอพัก ตั้งอยู่ที่ 166 ถนนบางแสน-อ่างศิลา ตำบลแสนสุข อำเภอเมืองชลบุรี จังหวัดชลบุรี 

สังกัดสำนักงานเขตพื้นที่การศึกษาชลบุรี เขต 1 เปิดสอนตั้งแต่ระดับชั้นประถมศึกษาปีที่ 4 จนถึงระดับชั้นมัธยมศึกษาปีที่ 6 มีเนื้อที่ประมาณ 50 ไร่ เปิดสอนตามหลักสูตรการศึกษาขั้นพื้นฐาน พุทธศักราช 2544 ระดับชั้นประถมศึกษา มัธยมศึกษาตอนต้น และมัธยมศึกษาตอนปลาย โดยสอนวิชาภาษาอังกฤษ และภาษาจีนในทุกระดับชั้น วัตถุประสงค์ในการจัดตั้งเพื่อให้การศึกษาแก่เยาวชนตามหลักคริสตธรรม โดยไม่หวังกำไรในเชิงธุรกิจ นักเรียนชั้นประถมศึกษาปีที่ 1-3 เป็นนักเรียนไป-กลับ และชั้นประถมศึกษาปีที่ 4- มัธยมศึกษาปีที่ 6 เป็นนักเรียนประจำ

ประวัติ
หลังสมาชิกคริสตจักรไมตรีจิตได้ก่อตั้งโรงเรียนซือลิบจิงกวง ซึ่งเป็นโรงเรียนในระดับประถมศึกษาภายใต้การดูแลของคริสตจักรขึ้นแล้ว สมาชิกก็ยังปรารถนาจะก่อตั้งโรงเรียนในระดับมัธยมศึกษาต่อไปอีก ใน พ.ศ. 1959 ทั่งโง่วเชียง เจ้าของโรงน้ำปลาทั่งซังฮะ ได้ตกลงขายที่ดิน 50 ไร่ในราคาถูก เพื่อให้คณะธรรมกิจของคริสตจักรได้ใช้ก่อตั้งโรงเรียน ต่อมา ได้มีการก่อสร้างอาคารไม้หลังแรกและอาคารขนาดเล็ก ใช้เป็นห้องครัวและห้องน้ำ

วันที่ 9 มกราคม ค.ศ. 1961 คณะกรรมการเตรียมการ 15 ท่าน ซึ่งได้รับการแต่งตั้งจากคณะธรรมกิจ เพื่อพิจารณาปัญหาการจัดตั้งโรงเรียน สำหรับแบบอาคารเรียน ทางคณะกรรมการตัดสินใจรับเอาแบของกระทรวงศึกษาธิการ แต่เนื่องจากปัญหาทางการเงิน ทำให้การเปิดโรงเรียนล่าช้าออกไป 1 ปี เป็นเดือนพฤษภาคม ค.ศ. 1962  ในปีนั้น ก็เปิดรับนักเรียนระดับชั้นประถมศึกษาปีที่ 5 และปีต่อมา ก็ได้เปิดชั้นประถมศึกษาปีที่ 6 ไล่ขึ้นมาจนถึงชั้นมัธยมศึกษาปีที่ 3

ใน ค.ศ. 1978 จึงได้ขยายชั้นเรียนเป็นตั้งแต่ระดับประถมศึกษาปีที่ 1 จนถึงมัธยมศึกษาปีที่ 6 นักเรียนสำเร็จการศึกษาระดับชั้นมัธยมศึกษาปีที่ 6 รุ่นแรกใน ค.ศ. 1983 และเมื่อเกิดวิกฤตเศรษฐกิจขึ้นใน ค.ศ. 1987 คณะกรรมการโรงเรียนจึงปิดระดับชั้นมัธยมศึกษาตอนปลายชั่วคราว ปัจจุบันโรงเรียนได้เปิดทำการสอนระดับมัธยมศึกษาตอนปลาย และมีนักเรียนที่สำเร็จการศึกษาในระดับมัธยมศึกษาปีที่ 6 สอบเข้ามหาวิทยาลัยชั้นนำของประเทศได้เป็นจำนวนมาก
# ฮนโต โนะ จิบุง
ฮนโต โนะ จิบุง  เป็นชื่อซิงเกิลแรกของวง โบโน่! ขับร้องโดย ไอริ สึซึกิ ,มิยาบิ นัทสึยากิ และ โมโมโกะ ทสึงุนางะ 
ซิงเกิลแรกนี้เปิดตัวเมื่อวันที่ 22 สิงหาคม พ.ศ. 2550 ที่ Odaiba's Palette Town และ C-ute's 'Hōkago no Essence' Fall Concert เมื่อ 30 กันยายน พ.ศ. 2550 และ 2007 Morning Musume Cultural Festival เมื่อ 7-8 ตุลาคม พ.ศ. 2550

ฮนโต โนะ จิบุง เริ่มออกวางจำหน่ายเมื่อ 31 ตุลาคม พ.ศ. 2550  สังกัดค่าย Pony Cannon ซึ่งออกมาในสองรูปแบบคือ รูปแบบวางขายทั่วไป และ รูปแบบวางขายจำนวนจำกัด ซึ่งวางขายเป็นรูปแบบ DVD

และ ซิงเกิลเวอร์ชัน V นั้นได้ออกวางจำหน่ายเมื่อ 21 พฤศจิกายน พ.ศ. 2550 และเพลงดังกล่าวได้เป็นเพลงปิดของอะนิเมะะเรื่อง คาแรคเตอร์ผู้พิทักษ์

 รายชื่อเพลงในซิงเกิล 
 CD 
  
  
 "Honto no Jibun" (Instrumental)
 "Kokoro no Tamago" (Instrumental)

 DVD 
  
  

 อันดับในโอริกอนชาร์ต และ ยอดขาย 
จ.อ.พ.พฤ.ศ.ส.อา.อันดับประจำสัปดาห์ยอดขาย-3587810529,7158444448433435363,74641----50-621,820-------971,368-------1101,005-------158652-------152708-------120819-------1471,188----------------175368-------189316-------------------------197330

ยอดขายทั้งหมด: 42,035
# เร็นไอ ไรเดอร์
เร็นไอ ไรเดอร์  เป็นชื่อซิงเกิลที่สองของวง โบโน่! ซึ่งเป็นชื่อเพลงของเพลงปิดในเรื่อง คาแรคเตอร์ผู้พิทักษ์ อีกด้วย 

ซิงเกิลดังกล่าวออกวางจำหน่ายเมื่อวันที่ 6 กุมภาพันธ์ พ.ศ. 2551 ภายใต้ค่าย Pony Canyon โดยออกมาทั้งในรูปแบบวางจำหน่ายธรรมดา และ รูปแบบวางจำหน่ายจำนวนจำกัด โดยรูปแบบจำนวนจำกัดนั้นจะมีทั้ง DVD และ ทรีดดิ้ง การ์ด รวมเข้าไปด้วย 

ส่วน V ซิงเกิล ออกวางจำหน่ายเมื่อวันที่ 13 กุมภาพันธ์ พ.ศ. 2551 ในชื่อ  

 รายชื่อเพลง 
 ซีดี 
  
  
 "Ren'ai Rider (Instrumental)"
 "Janakya Mottainai! (Instrumental)"

 ซิงเกิล V ดีวีดี 
  
  
  

 อันดับในโอริกอนชาร์ต และ ยอดจำหน่าย  
รายวันรายสัปดาห์ยอดขาย3735,254
# ดานา อินเตอร์เนชันแนล
ดานา อินเตอร์เนชั่นแนล (, ชื่อจริง: ชาโรน โคเฮน, , 2 กุมภาพันธ์ ค.ศ. 1972 -) เป็นนักร้องชาวอิสราเอล

ดานามีชื่อเสียงไปทั่วโลกจากการที่ได้รับชัยชนะในการประกวดเพลงยูโรวิชันในปี ค.ศ. 1998 จากเพลงภาษาฮีบรูที่ชื่อว่า "ดีวา" (דיווה) ดานาเป็น "คนข้ามเพศ" ที่มีชื่อเสียงคนหนึ่งของโลก เธอเริ่มอาชีพร้องเพลงในปี ค.ศ. 1992 โดยจนถึงปัจจุบันได้ออกอัลบั้มแล้วทั้งหมดแปดอัลบั้ม และอัลบั้มพิเศษอีกสามอัลบั้ม ดานาถือว่าเป็นคนในวงการเพลงที่ประสบความสำเร็จมากที่สุดของอิสราเอล และยังได้เป็นผู้ตัดสินในรายการ "โคคัฟ โนลัด" ซึ่งเป็นรายการประกวดร้องเพลงของอิสราเอลอีกด้วย

ดานาจะเข้าร่วมการประกวดเพลงยูโรวิชันอีกครั้งในปี ค.ศ. 2011 นี้

 แหล่งข้อมูลอื่น 
 เว็บไซต์ทางการ
# โซะ ระ โนะ โวะ โตะ
โซะ ระ โนะ โวะ โตะ  เป็นการ์ตูนแอนิเมชันซีรีส์สร้างโดยสตูดิโอ A-1 Pictures และ Aniplex ของญี่ปุ่น โดยเป็นโครงงานเปิดตัวของ Anime no Chikara (ซึ่งเป็นการทำงานร่วมกันของ TV Tokyo และ Aniplex) ออกอากาศทางเครือข่ายโทรทัศน์ TV Tokyo ในช่วง 5 มกราคม พ.ศ. 2553 ถึงวันที่ 22 มีนาคม พ.ศ. 2553

อนิเมะ โซะ ระ โนะ โวะ โตะ ออกแบบตัวละครคล้ายคลึงกับเรื่อง คันนางิ (สตูดิโอที่ผลิตเรื่องนี้เป็นแห่งเดียวกัน) แต่เป็นที่กล่าวถึงกันมากว่า มีการออกแบบตัวละครออกมาได้คล้ายคลึงกันกับ อนิเมะเรื่อง K-ON!

โซะ ระ โนะ โวะ โตะ เป็นเรื่องราวเกี่ยวกับทหารหญิงกลุ่มหนึ่ง ปฏิบัติหน้าที่อยู่ติดชายแดน (No-man 's land) ระหว่างประเทศ Rome (ประเทศสมมติ) และประเทศ Helvetia

 เนื้อเรื่อง 
คานาตะ เด็กสาวผู้ฝันจะเป็นนักเป่าทรัมเป็ต โดยได้แรงบันดาลใจมาจากเสียงทรัมเป็ตเพลง Amazing Grace บรรเลงโดยสาวสวยลึกลับ ผู้ซึ่งช่วยคานาตะจากการจมน้ำเมื่อสองปีก่อน

คานาตะจึงสมัครเป็นทหารในตำแหน่งพลแตร (ทรัมเป็ตและแตรเดี่ยว (bugler) เป็นเครื่องเป่าที่ใช้ให้สัญญาณในการรบ) โดยหวังว่าทางกองทัพจะสอนให้เธอเป็นนักเป่าทรัมเป็ตที่เก่งได้ แต่กลายเป็นว่า ทั้งๆ ที่เธอยังมีฝีมือเป่าทรัมเป็ตไม่ค่อยจะเป็นเพลง แต่เธอก็ต้องถูกส่งไปประจำการอยู่ในเมืองเล็กๆ ติดชายแดน ณ ป้อมปราการ ที่มีรถถังใช้การไม่ได้ ทำงานร่วมกับทหารหญิงอีกสี่คน เวลาผ่านไปเสียงทรัมเป็ตของคานาตะก็พัฒนาขึ้นเรื่อยๆ พร้อมๆกับที่เธอเริ่มเป็นที่รักของทหารคนอื่นๆ ในหน่วย เธอเริ่มเข้ากันได้กับชาวเมือง โบสถ์ และเด็กกำพร้า

เมื่อการรบครั้งใหม่เริ่มขึ้น คานาตะก็ได้มีโอกาสเป่าทรัมเป็ตบรรเลงเพลง Amazing Grace ท่ามกลางฝูงรถถัง เพื่อหวังหยุดยั้งสงคราม แต่เธอจะทำได้หรือ

 แหล่งข้อมูลอื่น 
 เว็บไซต์ของ So Ra No Wo To
# ดีแอนเจโล
ไมเคิล ยูจีน อาร์เชอร์ http://www.nndb.com/people/715/000086457/http://www.usatoday.com/life/music/news/2005-09-26-dangelo_x.htm เกิดเมื่อวันที่ 11 กุมภาพันธ์ ค.ศ. 1974 หรือเป็นที่รู้จักในชื่อ ดีแอนเจโล  เป็นนักร้อง-นักแต่งเพลงชาวอเมริกัน ในแนวอาร์แอนด์บี นีโอโซล เป็นโปรดิวเซอร์เพลง

ดีแอนเจโลเป็นที่รู้จักในด้านความสามารถในการผลิตและเขียนเพลง เช่นเดียวกับความสามารถในการร้องเพลง และมักถูกเปรียบเทียบกับศิลปินที่เป็นอิทธิพลให้กับเขาอย่าง มาร์วิน เกย์, และพรินซ์ ดีแอนเจโลยังเป็นหนึ่งในศิลปินที่มีอิทธิพลมากที่สุดคนหนึ่งในการเคลื่อนไหวของดนตรีนีโอโซล

สองสตูดิโออัลบั้มแรกของเขา Brown Sugar และ Voodoo ประสบความสำเร็จด้านยอดขายและเสียงวิจารณ์ ถูกเอ่ยอ้างว่าเป็น "2 อัลบั้มอาร์แอนด์บีที่ยอดเยี่ยมที่สุดในรอบ 15 ปี"Allmusic.com - The Best So Far... โรเบิร์ต คริสต์กอ นักวิจารณ์ตั้งฉายาให้เขาว่า "พระเจ้าแห่งอาร์แอนด์บี"Robert Christgau: Jesus Saves: D'Angelo

ตั้งแต่ปี 2000 ดีแอนเจโลไม่มีผลงานสัมภาษณ์ การแสดงสดหรือออกอัลบั้มมีเพียงร่วมงานกับศิลปินอื่นไม่บ่อยครั้งกับเดโม่ที่ยังไม่เสร็จและหลุดมาทางอินเทอร์เน็ต 

 อัลบั้ม 
Brown Sugar (1995)
Voodoo (2000)
Black Messiah (2014)
# มาโคโตะ มิโซกูชิ
มาโคโตะ มิโซกูชิ  เป็นนักตัวละครจากเกมไฟท์เตอร์สฮิสทอรี (ในเครื่องเล่นเกมระบบนีโอจีโอ และซูเปอร์แฟมิคอม) รวมไปจนถึงเกม Karnov's Revenge (ระบบนีโอจีโอ) ซึ่งผลิตโดยบริษัท Data East จากประเทศญี่ปุ่น ผู้ใช้วิชาคาราเต้แบบจิซเซนในการต่อสู้ นอกจากนี้ เขายังเป็นตัวละครรับเชิญในเกมเดอะคิงออฟไฟท์เตอร์ส ภาค KOF: Maximum Impact Regulation A ซึ่งผลิตโดยบริษัท SNK Playmore

 ประวัติตามท้องเรื่อง 
มาโคโตะ มิโซกูชิ ได้ออกจากการเป็นนักศึกษามัธยมปลาย แล้วหนีออกจากบ้านไปเข้าสู่วงการนักสู้ โดยใช้วิชาการต่อสู้ที่บิดาของตนได้สอนมา เขาได้เข้าร่วมการต่อสู้ที่จัดขึ้นโดยมาเฟียจีน เขาต่อสู้อย่างถึงที่สุดจนกลายเป็นแชมป์ เขาได้รับการส่งตัวให้ต่อสู้กับศัตรูของนายจ้าง เมื่อเวลาผ่านไป มาโคโตะเกิดคิดถึงบ้านของตนขึ้นมา และต้องการออกจากแก๊ง ในแต่ละทัวร์นาเมนต์เขาก็ยังคงร่วมแข่งขัน ในขณะที่ต้องการหนีไปจากนายของเขา

ใน KOF: Maximum Impact Regulation A เขาได้หนีออกจากกลุ่มมาเฟียและเดินทางกลับบ้านของตน เขาได้ยินถึงการจัดการแข่งขันเดอะคิงออฟไฟท์เตอร์สทัวร์นาเมนท์จากบิดาของเขา และรู้สึกกระหายที่จะเข้าร่วมการแข่งขัน และเขายังท้าลัคกี้ กลาวเบอร์ซึ่งเป็นศิษย์ของบิดาตนให้เข้าร่วมการแข่งขันที่จัดขึ้นในปีนี้

 การสร้างตัวละคร 
มาโคโตะ มิโซกูชิ เป็นตัวละครที่มีรูปแบบคล้ายกับริวในเกมสตรีทไฟท์เตอร์ โดยเฉพาะอย่างยิ่งผ้าคาดผมสีขาวที่มีอยู่บนศีรษะของเขา

 การตอบรับ
# เคต บุช
เคต บุช  หรือชื่อเกิดว่า แคเทอรีน บุช  เกิดเมื่อวันที่ 30 กรกฎาคม ค.ศ. 1958 เป็นนักร้อง-นักแต่งเพลง นักดนตรีและโปรดิวเซอร์เพลง ชาวอังกฤษ กับแนวเพลงสุดสรรหาและเสียงร้องอันเป็นเอกลักษณ์ ที่ทำให้เธอเป็นหนึ่งในศิลปินหญิงเดี่ยวในสหราชอาณาจักรที่ประสบความสำเร็จที่สุดในรอบ 30 ปี บุชเซ็นสัญญากับค่ายอีเอ็มไอเมื่ออายุ 16 ปีหลังจากที่เดวิด กิลมอร์แห่งวงพิงก์ฟลอยด์แนะนำเธอไป ในปี 1978 เมื่ออายุ 19 ปี เธอมีซิงเกิลอันดับ 1 บนยูเคซิงเกิลส์ชาร์ต นาน 4 สัปดาห์ กับซิงเกิลเปิดตัว "Wuthering Heights" ที่ทำให้เธอเป็นผู้หญิงคนแรกที่มีซิงเกิลอันดับ 1 ที่เขียนเพลงเอง

หลังจากออกทัวร์ในปี 1979 ที่ถือเป็นทัวร์ครั้งเดียวในอาชีพของเธอ บุชก็ออกอัลบั้มชุด Never for Ever ในปี 1980 ที่ทำให้เธอเป็นศิลปินอังกฤษหญิงเดี่ยวที่มีอัลบั้มติดอันดับ 1 ยูเคอัลบั้มชาร์ตส และเป็นศิลปินหญิงคนแรกที่อัลบั้มเข้าชาร์ตสัปดาห์แรกที่อันดับ 1 ในปี 1987 เธอได้รับรางวัลบริตอวอร์ดส ในสาขาศิลปินหญิงเดี่ยวอังกฤษยอดเยี่ยม เธอออกอัลบั้ม 9 ชุด มี 3 อัลบั้มที่ติดอันดับ 1 ยูเคอัลบั้มส์ชาร์ต และมีซิงเกิลติดท็อป 10 อย่าง "Wuthering Heights," "Running Up That Hill," "King of the Mountain," "Babooshka," "The Man with the Child in His Eyes" และ "Don't Give Up"

ในปี 2002 ในด้านความสามารถการแต่งเพลง เธอได้รับรางวัลไอเวอร์โนเวลโล ในสาขาผู้สร้างความโดดเด่นให้กับดนตรีอังกฤษ ในปี 2005 เธอออกอัลบั้มชุด Aerial อัลบั้มแรกในรอบ 12 ปี อัลบั้มยังได้รับการเสนอชื่อเข้าชิงรางวัลบริตอวอร์ดส ในสาขาอัลบั้มแห่งปีและสาขาศิลปินหญิงเดี่ยวยอดเยี่ยม ในอาชีพการทำงานของเธอ เธอเคยได้รับการเสนอชื่อเข้าชิงรางวัลแกรมมี่ 3 ครั้ง

 ผลงาน 

สตูดิโออัลบั้ม
 The Kick Inside (1978)
 Lionheart (1978)
 Never for Ever (1980)
 The Dreaming (1982)
 Hounds of Love (1985)
 The Sensual World (1989)
 The Red Shoes (1993)
 Aerial (2005)

อัลบั้มรวมเพลง
 The Whole Story (1986)
 This Woman's Work (1990)
# ถนนสรงประภา
ถนนสรงประภา  เป็นถนนในเขตดอนเมือง กรุงเทพมหานคร เริ่มต้นตั้งแต่ถนนเชิดวุฒากาศและสิ้นสุดที่สี่แยกศรีสมาน (คลองประปา) เชื่อมต่อถนนศรีสมาน มีความยาวประมาณ 4.4 กิโลเมตร ในอดีตช่วงหน้าวัดดอนเมืองถึงตลาดสดวัฒนานันท์ และช่วงเยื้องโรงเรียนพระหฤทัยดอนเมืองถึงแยกประชาอุทิศเป็นทางหลวง 2 ช่องจราจร แต่เนื่องจากมีการใช้บริการถนนสายนี้เป็นจำนวนมาก เกิดปัญหาจราจรติดขัดช่วงเวลาเร่งด่วน จึงขยายช่องจราจรเป็น 6 ช่องจราจรตลอดสาย เริ่มก่อสร้างขยายตั้งแต่ปี พ.ศ. 2546 แล้วเสร็จเมื่อต้นปี พ.ศ. 2551

 สถานที่สำคัญ 
 วัดดอนเมือง
 ตลาดสดวัฒนานันท์
 โรงเรียนสีกัน วัฒนานันท์อุปถัมภ์
 ค่ายลูกเสือกรุงเทพมหานคร พิศลยบุตร
 Happy Avanue ดอนเมือง 
 โรงเรียนพระหฤทัยดอนเมือง
 ตลาดบุญอนันต์ 
 ศูนย์บริการสาธารณสุข กรุงเทพมหานครที่ 60
 วิทยาลัยเทคนิคดอนเมือง
 ตลาดนัดโอโซนวัน 
 กรมการสื่อสารทหาร กองบัญชาการกองทัพไทย
 วัดพุทธสยาม (วัดสีกัน) 

แหล่งข้อมูลอื่น

สรงประภา
สรงประภา
# ผีเสื้อขอบปีกเลื่อยจุดแดง
ผีเสื้อขอบปีกเลื่อยจุดแดง (อังกฤษ: Red-spot Sawtooth) เป็นแมลงจำพวกผีเสื้อชนิดหนึ่ง มีชื่อวิทยาศาสตร์ว่า Prioneris philonome อยู่ในวงศ์ผีเสื้อหนอนกะหล่ำ (Pieridae)Häuser C., Holstein J., Kroupa A.S., Steiner A. & Turiault M. (บ.ก.). (2019). GloBIS (GART): Global Butterfly Information System (version กันยายน 2013). ใน Species 2000 & ITIS Catalogue of Life, 2019 Annual Checklist (Roskov Y., Ower G., Orrell T., Nicolson D., Bailly N., Kirk P.M., Bourgoin T., DeWalt R.E., Decock W., Nieukerken E. van, Zarucchi J., Penev L., บ.ก.). Digital resource at www.catalogueoflife.org/annual-checklist/2019. Species 2000: Naturalis. Leiden: the Netherlands. . พบกระจายพันธุ์ในเขตนิเวศอินโดมาลายา

ลักษณะเป็นผีเสื้อที่ปีกด้านบนมีสีขาว มีเส้นปีกลายสีดำพาดสลับตามยาว ที่ปีกด้านล่างคล้ายกันกับปีกด้านบน ปีกคู่หลังมีสีเหลือง เกือบทั่วปีกด้านหลัง บริเวณโคนปีกแต้มด้วยสีแดงสด มีหนวดสองเส้น ตั้งตรงเป็นรูปตัว V มีลำตัวยาวประมาณ 80–90 มิลลิเมตร จึงจัดเป็นผีเสื้อที่ขนาดยาวมากชนิดหนึ่ง  กินอาหารที่เป็นของเหลว เช่น เศษใบไม้ น้ำหวานจากดอกไม้ โดยใช้ปากที่เป็นหลอดดูดเพื่อดูดกินอาหาร 

มีพฤติกรรมมักอาศัยอยู่ตามที่โล่งแจ้ง ตามชายป่า สวนดอกไม้ทั่วไป เป็นผีเสื้อที่ไม่ชอบอยู่รวมกันเป็นกลุ่ม พบเห็นได้ทั่วไป หากินตามบริเวณพื้นดินมากกว่าบนต้นไม้  ในประเทศไทยพบได้ทั่วทุกภาค

 สายพันธุ์ย่อย 
Prioneris philonome philonome (ชวาตะวันออก)
Prioneris philonome vollenhovii Wallace, 1867 (บอร์เนียว)
Prioneris philonome themana Fruhstorfer, 1903 (คาบสมุทรมลายู, สุมาตรา)
# Nepenthes deaniana
Nepenthes deaniana (ได้ชื่อตาม Dean C. Worcester, ผู้เก็บตัวอย่างไม้ชาวฟิลิปปิน) เป็นหม้อข้าวหม้อแกงลิงถิ่นเดียวของประเทศฟิลิปปินส์ พบที่ระดับความสูง 1180–1296 ม.จากระดับน้ำทะเลMcPherson, S.R. 2009. Pitcher Plants of the Old World. Redfern Natural History Productions Ltd., Poole.

N. deaniana ไม่มีลูกผสมตามธรรมชาติ รูปแบบหรือความหลากหลายอื่นแจกแจงเอาไว้

 ลักษณะทางพฤกศาสตร์ 

N. deaniana ไม่เหมือนกับหม้อข้าวหม้อแกงลิงชนิดอื่น มันไม่ใช่ไม้เลื้อยไต่ ลำต้นสูง 20 ถึง 30 ซม. กว้าง 4 ถึง 5 ซม. เกลี้ยงไม่มีขน ต้นไม้แพร่พันธุ์โดยหน่อ ใบรูปใบหอกหรือรูปไข่กลับ ยาว 6 ถึง 12 ซม.กว้าง 3.5 ถึง 4 ซม. มีเส้นใบตามยาวแบบร่างแหไม่สม่ำเสมอ 4 ถึง 5 เส้น สายดิ่งยาว 10 ถึง 15 ซม.Macfarlane, J.M. 1927. The Philippine species of Nepenthes. The Philippine Journal of Science 33(2): 127–140.

หม้อรูปกรวยหงาย สูง 6 ถึง 9 ซม.กว้าง 2.3 ถึง 3.5 ซม. เพอริสโตมทรงกระบอกกว้าง 5 ถึง 8 มม. มีฟันสอบเรียวยาวที่ผิวขอบด้านใน ฝารูปหัวใจกว้าง

ช่อดอกเพศผู้ยาว 15 ถึง 20 ซม.อาจมีขนสั้นนุ่มถึงเกลี้ยงไม่มีขน ก้านดอกย่อยมี 1 ดอก ในแต่ละดอกมี 4 กลีบเลี้ยงและ 8 อับเรณู